Kuprava (Vīksnas pagasts)
Šis raksts ir par apdzīvotu vietu Vīksnas pagastā. Par apdzīvotu vietu Kupravas pagastā skatīt rakstu Kuprava. Kuprava (arī Kuprova, Vackuprava, Vackuprova, Veckuprava) ir ciems Balvu novada Vīksnas pagastā. Izvietojies pagasta austrumos Bolupes labajā krastā abpus bijušajam Ieriķu—Vecumu dzelzceļam 13 km no pagasta centra Vīksnas, 18 km no novada centra Balviem un 234 km no Rīgas. Bolupes kreisajā krastā atrodas Kupravas pagasta ciems Kuprava. Kupravā netālu no Makšinavas (kādreizējā Liepnas pagasta daļā) atrodas Kupravas katoļu baznīca un kapi.